# 280. pr. n. e.

|  |  |
| --- | --- |
| **Vjekovi:**  |  4. vijek pne.  - **3. vijek pne.** - 2. vijek pne.  |
| **Decenije:** |  310-e pne.  300-e pne.  290-e pne. -  280-e pne. - 270-e pne.  260-e pne.  250-e pne.
 |
| **Godine:** | 283. pne. 282. pne. 281. pne. - **280. pne.** - 279. pne. 278 pne. 277 pne.
 |

Godina **280. pne.** bila je godina predjulijanskog rimskog kalendara. U rimskoj državi bila je poznata kao **Godina konzulstva Barbule i Filipa** (ili, rjeđe, **godina 474. *Ab urbe condita). Oznaka 280. pne. za ovu godinu se koristila od ranog srednjeg vijeka, kada je kalendarska era Anno Domini postala glavna metoda u zapadnoj Evropi sa označavanje godina.

Pirov pohod na Italiju 280. pne.

280. pne. po kalendarima
| Gregorijanski
 | 280. pne.
 |
| Olimpijada
 | 124:4.–125:1.
 |
| Ab urbe condita
 | 474.
 |
| Seleukidski
 | 32–33.
 |
| Islamski
 | 929–928. BH
 |
| Hebrejski
 | 3481–3482.
 |
| Bizantski
 | 5229–5230.
 |
| Koptski
 | -563–-562.
 |
| Iranski
 | -901–-900. BP
 |
| Hindu kalendari
 |  |
| • *Vikram Samvat* | -223–-222.
 |
| • *Shaka Samvat* | 202–203.
 |
| • *Kali Yuga* | 2822–2823.
 |
| Kineski
 | 2357–2358.
 |
| Holocenski kalendar
 | 9721.
 |
| p • r • u |
| Podrobnije: Kalendarska era |

## Događaji

* Pir, kralj Epira, sklapa savez s novim makedonskim kraljem Ptolemejem Keraunom, što mu omogućava da s velikom vojskom ode u Italiju kako bi pomogao Tarenćanima u borbi protiv Rimljana i tako započeo Pirov rat.
* Antioh I Soter, novi vladar Seleukidskog Carstva postavlja svog sina na čelo istočnih provincija, kako bi se mogao posvetiti zapadu i osvetiti ubistvo svog oca Seleuka tako što napadne Ptolemeja Kerauna i osvoji Trakiju i Makedoniju. Prije napada na Evropu, Antioh bez uspjeha pokušava pokoriti Bitiniju na čijem su čelu kralj Zipoit i njegov sin Nikomed. Nakon što ni pokušaj pokoravanja perzijske dinastije u Kapadokiji nije urodio plodom, Antioh odustaje od pokušaja da prodre u Evropu i s Ptolemejem Keraunom sklapa mir.
* Dvanaest grčkih polisa na sjeveru Peloponeza formira federaciju poznatu kao Ahajski savez.
* Na Rodosu, koji na čelu Otočanskog saveza dominira Egejskim morem i uživa veliki prosperitet, vajar Hares iz Linda nakon dvanaest godina rada dovršava 30 m visoku statuu boga Heliosa poznatu kao Kolos sa Rodosa. Statua, koja je postala najvećom u antici, postaje jednim od Sedam čuda svijeta.
* Pirov rat: Bitka kod Herakleje u kojoj se rimske legije pod Publijem Valerijem Levinom prvi put sudaraju s makedonskim falangama na čelu s Pirom Epirskim, koji, vješto koristeći bojne slonove, odnosi pobjedu. Nakon te pobjede na Pirovu stranu dolaze italska plemena Lukanci, Brutijci i Mesapijci, kao i italogrčki gradovi Crotone i Locri.
* Pirov rat: Rimski vojskovođa i državnik Gaj Fabricije Luskin je poslan u Pirov logor kako bi pregovarao o puštanju zarobljenika. Njegovo odbijanje da primi mito duboko impresionira Pira koji, nastojeći što brže završiti rat i prisiliti Rim na predaju, zarobljenike pušta bez uobičajenog traženja otkupnine. Pir nakon toga nastavlja napredovanje u Lacijum.
* Aristarh sa Samosa koristi veličinu Zemljine sjene na Mjesecu kako bi ustanovio da je Mjesec trostruko manji od Zemlje. Na temelju toga prvi iznosi hipotezu o heliocentričnoj prirodi Sunčevog sistema, ali ne može dokazati da se Zemlja pokreće.

## Rođenja

* Filon iz Bizantija, grčki inženjer i pisac radova na temu mehanike (približni datum) (u. cca. 220. pne.)
* Li Si, premijer (ili kancelar) feudalne države, a potom kineske carske dinastije Qin (približan datum) (u. 208. pne.)

## Smrti

* Herofil, aleksandrijski ljekar koji je bio rani izvođač javnih autopsija na ljudskim leševima, a koga često nazivaju ocem anatomije (r. cca. 335. pne.)
* Demetrije Faleronski, atenski orator, državnik i filozof, važna ličnost na dvoru Ptolemeja I (r. cca. 350. pne.)